Na temelju članka 7. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19), te članka 25. Statuta Općine Ružić („Službeni vjesnik Šibensko-kninske županije“ br. 7/21), Općinsko vijeće Općine Ružić na 14. sjednici održanoj dana 04. prosinca 2023. godine donosi

**ODLUKU**

**o raspoređivanju sredstava za rad političkih stranaka zastupljenih**

**u Općinskom vijeću Općine Ružić u 2024. godini**

**Članak 1.**

Za rad političkih stranaka u 2024. godini određen je se ukupan iznos od 828,00 EUR.

**Članak 2.**

Za svakog člana Općinskog vijeća utvrđuje se jednaki iznos sredstava (90,00 EUR) tako da svakoj pojedinoj političkoj stranci pripadaju sredstva razmjerno broju njenih članova u Općinskom vijeću u trenutku konstituiranja.

Za svakog izabranog člana podzastupljenog spola pojedinoj političkoj stranci pripada i pravo na naknadu razmjerno broju članova Općinskog vijeća podzastupljenog spola, u visini od 10% iznosa predviđenog za svakog vijećnika (99,00 EUR).

**Članak 3.**

|  |  |  |  |
| --- | --- | --- | --- |
| **Naziv političke stranke** | **Broj vijećnika** | | **UKUPNO EUR** |
| **muškarci** | **žene** |  |
| Hrvatska demokratska zajednica | 4 | 1 | 459,00 |
| Domovinski pokret | 2 | 1 | 279,00 |
| Most | 1 | 0 | 90,00 |
| **UKUPNO** |  |  | **828,00** |

**Članak 4.**

Sredstva raspoređena prema članku 3. ove Odluke doznačuju se na žiro račun političke stranke.

**Članak 5.**

Ova Odluka o raspoređivanju sredstava za rad političkih stranaka zastupljenih u Općinskom vijeću Općine Ružić stupa na snagu osmog dana od dana objave u „Službenom glasilu Općine Ružić“.

KLASA: 402-01/23-01/3

URBROJ: 2182-8-02-23-1

Gradac, 04. prosinca 2023. godine

OPĆINSKO VIJEĆE OPĆINE RUŽIĆ

PREDSJEDNK

Ante Duran, v.r.